Kas olete märganud, et kui mingi laul hakkab kummitama, siis parim viis sellest vabanemiseks on mõelda tüütuks muutunud viisile uued sõnad, kuitahes tobedad. Mingil hetkel tuleb rütm segi lüüa ja - voilaa - oletegi painajast priid.  Näiteks, kui ma poleks kaks päeva tagasi roolis olles mõelnud välja selliseid  laulusõnu, siis kummitaks originaal mul tänaseni, ausõna.      Kui plaanid mõrva, jää kaineks Maria!  Joodikul tihti härdaks muutub meel.  Kui plaanid mõrva, jää kaineks Maria!  Ja hoia hammaste taga oma keel.    Kui plaanid mõrva, pead õige relva valima:  - kiripomm, Maria, on tihti pikalt teel  - mürgiõun, Maria, aeg-ajalt eksib teelt  - maamiin, Maria, eksib täitsa tihti teelt    Kui plaanid mõrvata kellegi külmrelvaga  Külmrelv, Maria,  sult nõuab külma pead  Kui plaanid mõrvata hoopis tulirelvaga  kõigepealt kõvasti harjutama pead.    Kui plaanid mõrva, siis homseks jäta pisarad.  Täna ei olegi põhjust nutta veel.  Kui plaanid mõrva, siis homseks jäta pisarad.  Muidu, Maria, märjaks püssirohu teed.    Kui plaanid mõrva, siis homseks jäta pisarad.  Nutjal detonaator tihti kukub käest.  Kui plaanid mõrva, tee seda selge meelega.  Ja oma vaidnlasi koonluina sa näed!    Epiloog (pühendusega leedi Macbethile)    Kui meenutad mõrva, siis maga parem vannitoas!